龍山人惠石廩方及團茶
作者：李羣玉
朝代：唐

paragraphs: 客有衡岳隱，遺余石廩茶。
自云凌煙露，采掇春山芽。
珪璧相壓疊，積芳莫能加。
碾成黃金粉，輕嫩如松花。
紅鑪爨霜枝，越兒斟井華。
灘聲起魚眼，滿鼎漂清霞。
凝澄坐曉燈，病眼如蒙紗。
一甌拂昏寐，襟鬲開煩拏。
顧渚與方山，誰人留品差。
持甌默吟味，搖膝空咨嗟。